Diari Oficial de la Generalitat Valenciana


Sumari del DOGV 4807, del 28-07-2004 (2004/7400)

RESOLUCIÓ de 14 de juliol de 2004, de la Direcció General de Personal Docent de la Conselleria de Cultura, Educació i Esport per la qual es modifiquen les plantilles de diversos centres de Secundària, del Cos de Mestres al Cos de Professors de Secundària.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/7400


Data del document
:   14-07-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * personal
    * personal docent
    * qualificació del personal

RESOLUCIÓ de 14 de juliol de 2004, de la Direcció General de Personal Docent de la Conselleria de Cultura, Educació i Esport per la qual es modifiquen les plantilles de diversos centres de Secundària, del Cos de Mestres al Cos de Professors de Secundària. [2004/X7400]
  
L'Orde de la Conselleria de Cultura i Educació de 5 de desembre de 2000, publicada el 2 de gener de 2001 (DOGV núm. 3908), regula les condicions d'aplicació del que contempla la Disposició Transitòria Quarta de la Llei Orgànica 1/1990, de 3 d'octubre, així com el que regula l'apartat 9 de l'article 5 del Reial Decret 575/1991, de 22 d'abril de 1991 (BOE núm. 97, de 23 d'abril).
  
En virtut del que reflecteix l'article 2 i la disposició final de la referida Orde de 5 de desembre, resolc:
  
Primer
  
Es modifiquen els llocs en els Instituts d'Educació Secundària, que ocupen els funcionaris de carrera del Cos de Mestres que hagueren accedit al Cos de Professors de Secundària, i es transforma la seua pròpia plaça de forma automàtica en lloc del Cos de Professors de Secundària i amb la mateixa especialitat, per la que haguera accedit al Cos de Professors de Secundària, segons es reflectix en l'annex d'esta resolució.
  
Segon
  
L'efectivitat econòmica i administrativa del nomenament amb destinació definitiva serà amb efectes de l'1 de setembre de 2001.
  
DISPOSICIÓ FINAL
  
a) Esta Direcció General procedirà a dictar les resolucions individualitzades oportunes per al desenrotllament de la present resolució.
  
b) La present resolució entrarà en vigor l'endemà de la publicació en el DOGV.
  
Contra la present resolució que posa fi a la via administrativa es podrà interposar, potestativament recurs de reposició davant el mateix òrgan que hi ha dictat l'acte, en el termini d'un mes comptat des de l'endemà de la publicació, o bé recurs contenciós administratiu davant el Jutjat Contenciós Administratiu de València, o davant el Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estabix els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciós Administratiu, sense perjuí que s'hi utilitze qualsevol altra via que es considere oportuna.
  
València, 14 juliol de 2004.- El director general de Personal Docent: José Antonio Rovira Jover.
  
ANNEX
  
CODI 45602111
  
CENTRE IES GRAN VIA d'ALACANT
  
ESPECIALITAT PRIMÀRIA Ciències de la natura